ศาลฯพิพากษา“สุรินทร์ โตทับเที่ยง”แพ้คดี “ปุ้มปุ้ย”สั่งคืนหุ้นพร้อมที่ดินทั้งหมดให้ตระกูล
ศาลฯพิพากษา“สุรินทร์ โตทับเที่ยง”แพ้คดี “ปุ้มปุ้ย”สั่งคืนหุ้นพร้อมที่ดินทั้งหมดให้ตระกูล
21 มี.ค. 2561

ผู้สื่อข่าวรายงานว่า วานนี้ (20 มี.ค.) เวลา 9.00 น. ศาลแพ่งธนบุรี ได้นัดฟังคำพิพากษา คดีหมายเลขดำที่ พ.2264/2559 เนื่องจากเมื่อวันที่ 24 พฤศจิกายน 2560 ที่ผ่านมา โจทก์ทั้ง 9 ซึ่งนำโดยนายสุธรรม โตทับเที่ยง และพี่น้องอีก 8 คน ประกอบด้วย นางจุรีย์ โตทับเที่ยง, นางจุฬา หวังศิริเลศ, นางจุรัตน์ มะนะสุทธิ์, นายสลิล โตทับเที่ยง, นางสาวสุนีย์ โตทับเที่ยง, นางสาวศิริพร โตทับเที่ยง, นางบุษราคัม สินสุข รับมอบอำนาจจากนางสุภัทรา สินสุข (เสียชีวิตแล้ว) และนายไกลลาภ โตทับเที่ยง
ทั้งนี้โจทก์ทั้ง 9 ได้ทำการยื่นฟ้องนายสุรินทร์ โตทับเที่ยง จำเลยที่ 1 กับพวกรวม 6 คน ได้แก่ นางอุทัยวรรณ โตทับเที่ยง จำเลยที่ 1 นางสาวขิมพริ้ง โตทับเที่ยง จำเลยที่ 2 นายไกรสิน โตทับเที่ยง จำเลยที่ 3 นางสาวกรพินธุ์ โตทับเที่ยง จำเลยที่ 4 นายไกรฤทธิ์ โตทับเที่ยง จำเลยที่ 5 และนางธัญยาธร โตทับเที่ยง จำเลยที่ 6 เพื่อยื่นฟ้องขอแบ่งทรัพย์สินในกงสี หรือทรัพย์ของครอบครัว ที่ทำมาหากินร่วมกัน
โดยศาลแพ่งธนบุรี ได้พิพากษาตัดสินให้นายสุรินทร์ โตทับเที่ยง จำเลยที่ 1 และพวก คือ จำเลยที่ 2-6 ที่ถือแทนสินทรัพย์ของครอบครัว ประกอบด้วย หุ้นใน 21 บริษัท และที่ดินพร้อมสิ่งปลูกสร้างที่ถือแทนพี่น้องทั้ง 10 คน รวมจำเลยที่ 1 ด้วย นำแบ่งให้โจทก์ทั้ง 9 และให้จำเลย 1 ส่วน
สำหรับหุ้นทั้ง 21 บริษัท ประกอบด้วยบริษัทดังต่อไปนี้ 1. บริษัท กว้างไพศาล จำกัด 2. บริษัท ผลิตภัณฑ์อาหารกว้างไพศาล จำกัด ( มหาชน ) หรือปุ้มปุ้ย 3. บริษัท กว้างโฮลดิ้ง จำกัด (เดิมใช้ชื่อว่า บริษัท สยามกว้าง จำกัด) 4. บริษัท เอส.ตรัง คอมเพล็กซ์ จำกัด 5. บริษัท เอส.ตรัง ดีเวลลอปเม้นท์ จำกัด (เดิมใช้ชื่อว่า บริษัท ส่งสะดวก จำกัด) 6. บริษัท เอส.ตรัง เอ็นเตอร์ไพร้ส์ จำกัด (เดิมใช้ชื่อว่า อะเมซิ่งฟู้ด โปรดักซ์ จำกัด) 7. บริษัท ตรังแคนเนอรี่ จำกัด 8. บริษัท โรงแรมธรรมรินทร์ จำกัด 9. บริษัท อะเมซิ่ง ไอเดีย จำกัด 10. บริษัท ตรัง กว้างไพศาล จำกัด 11. บริษัท กว้างไพศาล โฮลดิ้ง จำกัด 12. บริษัท โตโฮลดิ้ง จำกัด 13. บริษัท ตรังโฮลดิ้ง จำกัด 14. บริษัท ไกรตะวัน จำกัด 15. บริษัท ตรังชัวร์ จำกัด 16. บริษัท ดิสทริค ดิเวอลอปเม้นท์ 2000 จำกัด (เดิมใช้ชื่อว่า บริษัท โตทับเที่ยง จำกัด) 17. บริษัท ล้านรอยยิ้ม จำกัด (เดิมใช้ชื่อว่า 1. บริษัท โตพัฒนา จำกัด 2. บริษัท ธรรมรินทร์ เพลนเนอร์ จำกัด) 18. บริษัท เอส.ตรัง ทราเวิล จำกัด 19. บริษัท คอนสแตนท์ แอดเวอร์ไทซิ่ง จำกัด 20. บริษัท ตรังทราเวิล แอนด์ อะเมซิ่ง ทราเวิล จำกัด 21. บริษัท เอส.ที.แมเนจเม้นท์(2013) จำกัด (เดิมใช้ชื่อว่า บริษัท ตรัง คลีนนิ่ง จำกัด)
ด้านที่ดินมีจำนวน 31 แปลง ประกอบด้วย โฉนดที่ดินในกรุงเทพฯ 1 แปลง และโฉนดที่ดินที่ตรัง 30 แปลง ได้แก่ โฉนดที่ดินเลขที่ 1027* บางลำพูล่าง กรุงเทพฯ ส่วนโฉนดในจังหวัดตรัง ประกอบด้วย โฉนดที่ดินเลขที่ 568, โฉนดที่ดินเลขที่ 6922*, โฉนดที่ดินเลขที่ 9658*, โฉนดที่ดินเลขที่ 11815*, โฉนดที่ดินเลขที่ 11816*, โฉนดที่ดินเลขที่ 11817*, โฉนดที่ดินเลขที่ 19941*, โฉนดที่ดินเลขที่ 19943*, โฉนดที่ดินเลขที่ 20765, โฉนดที่ดินเลขที่ 22701, โฉนดที่ดินเลขที่ 24123*, โฉนดที่ดินเลขที่ 24377, โฉนดที่ดินเลขที่ 25439
โฉนดที่ดินเลขที่ 25454*, โฉนดที่ดินเลขที่ 25657, โฉนดที่ดินเลขที่ 25927*, โฉนดที่ดินเลขที่ 26340, โฉนดที่ดินเลขที่ 26361, โฉนดที่ดินเลขที่ 26365, โฉนดที่ดินเลขที่ 26631*, โฉนดที่ดินเลขที่ 28273*, โฉนดที่ดินเลขที่ 28775*, โฉนดที่ดินเลขที่ 32087, โฉนดที่ดินเลขที่ 41309, โฉนดที่ดินเลขที่ 41310, โฉนดที่ดินเลขที่ 41311, โฉนดที่ดินเลขที่ 41312, โฉนดที่ดินเลขที่ 41313, โฉนดที่ดินเลขที่ 41327 และโฉนดที่ดินเลขที่ 41328
อนึ่งบริษัท ผลิตภัณฑ์อาหารกว้างไพศาล จำกัด (มหาชน) หรือ POMPUI ดำเนินธุรกิจผลิตและจำหน่ายอาหารกระป๋องและอาหารในภาชนะปิดผนึกสำเร็จรูป ภายใต้เครื่องหมายการค้า ปุ้มปุ้ย และ ปลายิ้ม ได้จดทะเบียนในตลาดหุ้นเมื่อวันที่ 8 มิ.ย.2538 โดยขณะนี้บริษัทเข้าอยู่ในหมวดบริษัทจดทะเบียนที่อยู่ระหว่างฟื้นฟูการดำเนินงาน 